જીવન રુપી શાશ્વત અને અનંત મણિમેખલાના મણિઓને જોડતી કડી એટલે મૃત્યુ. આત્મા એક શરીર છોડીને બીજા શરીરમાં યાત્રા કરતો રહે છે. શરીર નાશવંત અને પરિવર્તનશીલ છે. આત્મા તો અક્ષર છે. જેને અગ્નિ બાળી શકતો નથી કે પાણી પલાળી શકતું નથી કે પવન સૂકવી શકતો નથી! આત્મા શાશ્વત છે, શરીર નાશવંત છે. આત્મા સત્ છે, શરીર અસત્ છે. “નાસતો વિદ્યતે ભાવો” એટલે કે સત્ નો અભાવ ન હોઇ શકે અને અસત્ ના અસ્તિત્વનો સવાલ જ ઊભો નથી થતો..